שדה נחמיה

שְׂדֵה נְחֶמְיָה הוא קיבוץ באצבע הגליל בצפון עמק החולה כ-5 ק"מ ממזרח לקריית שמונה, המשתייך למועצה אזורית הגליל העליון. הקיבוץ הוקם בשנת 1940 על ידי עולים מאוסטריה, צ'כיה והולנד (אשר השתייכו לתנועת הנוער המכבי הצעיר), על אדמות שנקנו מהכפר הערבי א-דווארה. הקיבוץ נקרא על שם נחמיה דה לימה, ציוני הולנדי, שהיה יושב ראש ההסתדרות הציונית ההולנדית בשנים 1912–1918, ויו"ר קק"ל (קרן קיימת לישראל) בשנים 1919–1922.

==תולדות היישוב==
הקיבוץ, המשויך לתנועה הקיבוצית המאוחדת, הוקם על ידי קבוצת "חוליות" של יוצאי הולנד שעברה הכשרה בזכרון יעקב ולאחר מכן באזור נטעים–נס ציונה. במהלך שנות ההכשרה הצטרפו אליהם עולים מצ'כיה וקבוצה של גורדוניה מווינה. כשבוע לפני חנוכה של שנת תש"א, סוף 1940, עלו על הקרקע, שנרכשה על ידי הקרן הקיימת, שבעה מחברי הקבוצה, ללא שהיה להם אישור של המוסדות המיישבים. על הקרקע התחרו גם חברי ארגון "משק משותף", ולאחר שהללו התיישבו בבית הלל בינואר 1940, זכו חברי חוליות באדמות המקום. 

היישוב נקרא בתחילה "כפר נחמיה", על שם נחמיה דה-לימה, שהיה מנהיג ציוני בהולנד. ביישוב שררה אווירה הולנדית, כפי שהעיד שר החוץ ההולנדי שביקר במקום ב-1968, במסגרת הנוהג להביא מנהיגים הולנדים שביקרו בישראל לקיבוץ.
אמהות וילדיהן בשדה נחמיה 1944
ביוני 1941, נתקבל אישור המוסדות המיישבים על היאחזות קבוצת חוליות במקום ואז שהו בו 30 איש. שאר חברי הקבוצה עדיין שהו בנטעים. 

בסביבות 1944, נקבע השם הרשמי של היישוב – "שדה נחמיה".

ב-1947, ייסד הקיבוץ את מפעל הפלסטיק "חוליות – תעשיות פלסטיק" המייצר אביזרי אחסון למשרד וצנרת מתקדמת, והיה לענף מרכזי בקיבוץ.

בשנת 1958, חובר היישוב לרשת החשמל הארצית. 

בשנת 1963, סבל הקיבוץ משיטפונות, שהציפו את בתי הקיבוץ עד יותר מגובה של מטר.

בשנת 2002, החל הקיבוץ בתהליך הפרטה.

בשנת 2010, הוקמה בצמוד לקיבוץ שכונת הרחבה בת 150 בתים. 

נכון לשנת 2015, ביישוב מעל 1,000 תושבים.

לאחר כ-80 שנות קיומו, ובעקבות השינויים הדמוגרפיים, הוחלט לראשונה, על הקמת בית כנסת בקבוץ, במימון חיצוני בלבד, שהתקבל מהרב שלמה רענן החרדי ומארגון "איילת השחר", במטרה לגשר בין דתיים לחילוניים. כך, הוקם בשנת 2017, בית הכנסת "מורשת תמר", ע"ש סרן תמר אריאל שנספתה ברכס האנאפורנה בנפאל, והייתה קשורה לאחד מחברי הקבוץ<ref></ref>.

== ענפי המשק ==
שלושת ענפי החקלאות העיקריים של הקיבוץ היו מטעי תפוחים, בריכות דגים ואספסת לקמחים, ובנוסף, הענף הלול, ומפעל "חוליות".עמדת השמירה בכניסה לקיבוץ שהוקמה ב-1941
חדר האוכל
מפגש הנחלים היוצרים את הירדן, ליד שדה נחמיה
מפל מים קטן בירדן, ליד שדה נחמיה

== אתרים בקבוץ ==

* בכניסה לשדה נחמיה מתחיל "שביל עמי" – טיילת לאורך נהר הירדן, המובילה עד לכפר בלום. סמוך ליישוב עצמו נמצא מפגש הנחלים היוצרים את נהר הירדן.

* בקיבוץ נמצא "גן רפי" - גן לזכרו של רפאל רייס, מחברי הגרעין שהקים את הקיבוץ, מצנחני היישוב אשר נפל בשליחותו להצלת יהודים בסלובקיה במלחמת העולם השנייה.
* בית הכנסת "מורשת תמר"

== פרסים ==

* בשנת 1959, זכה אברהם שטיינר (צור) וצוות עובדי המטע ביישוב בפרס קפלן. 
* הקיבוץ גם גידל בוטנים ואף זכה על כך בשנת 1956, במקום שלישי בגידול בוטנים.

== קישורים חיצוניים ==

* 

* 
* 
* [https://web.archive.org/web/20160303230546/http://www.galil-net.org.il/HTMLs/article.aspx?C2004=13406&BSP=13018 קיבוץ שדה נחמיה] במרכז המידע להתיישבות בגליל
* [https://web.archive.org/web/20060220083939/http://www.huliot.co.il/Heb_default.asp אתר מפעל הפלסטיק חוליות]
* 
* מיכאל יעקובסון: [https://michaelarch.wordpress.com/2015/06/14/סיבוב-בשלושה-חדרי-אוכל-כפר-סאלד-עמיר-ו/ סקירה אדריכלית והיסטורית על חדר האוכל והמועדון לחבר בקיבוץ] באתר 'חלון אחורי', 14 ביוני 2015

==הערות שוליים==

*
קטגוריה:יישובים שהוקמו ב-1940
קטגוריה:קיבוצים
קטגוריה:עמק החולה: יישובים
קטגוריה:ישראל: יישובים הקרויים על שם אישים
קטגוריה:מקבלי נס הקוממיות